PATVIRTINTA

Jonavos „Neries“ pagrindinės mokyklos

direktoriaus 2022 m. rugsėjo 1 d.

įsakymu Nr. V-

**JONAVOS ,,NERIES“ PAGRINDINĖS MOKYKLOS**

**2022-2023 M. M. PRADINIO IR PAGRINDINIO UGDYMO PROGRAMŲ UGDYMO PLANAS**

**TURINYS**

|  |  |
| --- | --- |
| **I. BENDROSIOS NUOSTATOS**................................................................................................ | 3 |
| **II. UGDYMO ORGANIZAVIMAS**........................................................................................... | 4 |
| I. Mokslo metų trukmė.................................................................................................................. | 4 |
| II. Mokyklos ugdymo plano rengimas........................................................................................... | 5 |
| III. Ugdymo veiklų įgyvendinimas................................................................................................ | 6 |
| IV. Individualaus ugdymo plano sudarymas. Mokinio pažangos ir pasiekimų vertinimas........... | 11 |
| V. Mokymosi krūvio reguliavimas................................................................................................ | 13 |
| VI. Mokymosi pagalbos teikimas mokiniui, besimokančiam pagal pradinio ir pagrindinio ugdymo programą.......................................................................................................................... | 14 |
| VII. Asmenų, baigusių užsienio valstybės ar tarptautinės organizacijos pradinio, pagrindinio, ugdymo programos dalį ar pradinio, pagrindinio ugdymo programą, ugdymo organizavimas................................................................................................................................ | 15 |
| VIII. Laikinųjų mokymosi grupių sudarymas............................................................................... | 16 |
| IX. Mokinių mokymo namie ir ugdymosi šeimoje organizavimas ............................................. | 16 |
| **III. PRADINIO UGDYMO PROGRAMOS ĮGYVENDINIMAS**........................................... | 16 |
| I. Pradinio ugdymo programos įgyvendinimo ypatumai............................................................... | 16 |
| II. Dalykų sričių ugdymo turinio įgyvendinimo ypatumai.......................................................... | 18 |
| **IV. PAGRINDINIO UGDYMO PROGRAMOS ĮGYVENDINIMAS**................................... | 20 |
| I. Pagrindinio ugdymo programos įgyvendinimo ypatumai.......................................................... | 20 |
| II. Dalykų sričių ugdymo turinio įgyvendinimo ypatumai........................................................... | 21 |
| **IV. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**.................................................................................................................... | 22 |
| I. Bendrosios nuostatos.................................................................................................................. | 22 |
| II. Individualaus ugdymo plano rengimas..................................................................................... | 23 |
| III. Mokinių, turinčių specialiųjų ugdymosi poreikių, mokymosi pasiekimų ir pažangos vertinimas...................................................................................................................................... | 24 |
| IV. Švietimo pagalbos mokiniui, turinčiam specialiųjų ugdymosi poreikių, teikimas.......................................................................................................................................... | 24 |
| V. Mokinių, turinčių specialiųjų ugdymosi poreikių, mokymas namie........................................ | 25 |
| VI. Specialiojo ugdymo skyriaus 2022-2023 m. m. ugdymo planas............................................. | 25 |
| Priedai............................................................................................................................................ |  |

**I SKYRIUS**

**BENDROSIOS NUOSTATOS**

1. Jonavos „Neries“ pagrindinės mokyklos (toliau – Mokykla) ugdymo planas sudarytas vadovaujantis Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688 ,,Dėl 2021-2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, Lietuvos Respublikos švietimo, mokslo ir sporto ministro 2021 m. gegužės 25 d. įsakymu Nr. V-876 ,,Dėl švietimo, mokslo ir sporto ministro 2021 m. gegužės 3 d. įsakymo Nr. V-688 ,,Dėl 2021-2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo“, Lietuvos Respublikos švietimo, mokslo ir sporto ministro 2022 m. kovo 25 d. įsakymu Nr. V-444 ,,Dėl švietimo, mokslo ir sporto ministro 2021 m. gegužės 3 d. įsakymo Nr. V- 688 ,,Dėl 2021-2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo“, Mokyklos strateginiu planu, Mokyklos tarybos 2022-06-23 (protokolo Nr. 1S-4), mokytojų tarybos 2022-06-23 (protokolo Nr. 2S-10) nutarimais.
2. Mokyklos ugdymo turinį reglamentuoja bendrųjų programų pagrindu parengti ir metodinėse grupėse suderinti dalykų ilgalaikiai planai, pagal Bendruosius ugdymo planus parengtas, Mokyklos tarybos ir steigėjo suderintas bei direktoriaus patvirtintas šis Mokyklos ugdymo planas.
3. Ugdymo plano tikslas – įgyvendinti pradinio ir pagrindinio ugdymo programas siekiant geresnių ugdymosi rezultatų, sudarant sąlygas kiekvieno mokinio individuliai pažangai.
4. Ugdymo plano įgyvendinimo uždaviniai:

4.1. formuoti ugdymo turinį, atsižvelgiant į mokinių mokymosi poreikius, Mokyklos žmogiškuosius ir finansinius išteklius,

4.2. organizuoti ugdymo procesą taip, kad kiekvienas besimokantis pasiektų geresnių ugdymosi rezultatų;

4.3. teikti savalaikę pagalbą turintiems mokymosi sunkumų ir specialiųjų poreikių mokiniams; taikyti ugdymo diferencijavimą, individualizavimą, grįžtamojo ryšio teikimą, siekiant individualios kiekvieno mokinio pažangos.

1. Mokykloje įgyvendinamoms ugdymo programoms vykdyti Mokyklos pradinio ir pagrindinio ugdymo planas parengtas vieneriems mokslo metams.
2. Šiame plane vartojamos sąvokos atitinka Lietuvos Respublikos Švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

1. 2022-2023 mokslo metai prasideda 2022 m. rugsėjo 1 d. Ugdymo proceso trukmė:

|  |  |  |  |
| --- | --- | --- | --- |
| Klasė | Mokslo metų pradžia | Mokslo metų pabaiga | Trukmė dienomis/savaitėmis |
| 1-4 | 09-01 | 06-08 | 175 d. / 35 sav. |
| 5-10 | 09-01 | 06-22 | 185 d. / 37 sav. |

1. Moksleiviai mokosi penkias dienas per savaitę.
2. Pagrindinė proceso organizavimo forma – pamoka.
3. Mokslo metai pagal pradinio ugdymo programą skirstomi pusmečiais. Nustatoma tokia pusmečių trukmė:

I pusmetis – 2022-09-01 – 2023-01-20;

II pusmetis – 2023-01-23 – 2023-06-08 (2022-06-06 intensyvinant ugdomąjį procesą).

1. Mokslo metai pagal pagrindinio ugdymo programą skirstomi pusmečiais. Nustatoma tokia pusmečių trukmė:

I pusmetis – 2022-09-01 – 2023-01-27;

II pusmetis – 2023-01-30 – 2023-06-22 (2022-06-16 intensyvinant ugdomąjį procesą).

1. Ugdomojo proceso metu 1-10 kl. mokiniams skiriamos atostogos:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2022-10-31 | 2022-11-04 |
| Žiemos (Kalėdų) | 2022-12-27 | 2023-01-06 |
| Žiemos | 2023-02-13 | 2023-02-17 |
| Pavasario (Velykų) | 2023-04-11 | 2023-04-14 |
| Vasaros 1-4 kl. | 2023-06-09 (7 d., kai 2 d. trumpinami m. m.) | 2023-08-31 |
| Vasaros 5-10 kl. | 2023-06-23 (19 d. kai 4 d. trumpinami m. m. ) | 2023-08-31 |

1. 2022-2023 pradinio ugdymo programos mokslo metai sutrumpėja 2 dienomis, pagrindinio ugdymo programos mokslo metai sutrumpėja 4 dienomis, kai dirbame nedarbo dienomis ar po darbo valandų (1 priedas).
2. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti organizuojamas nuotoliniu mokymo proceso organizavimo būdu pagal mokyklos direktorės 2020-03-20 d. įsakymu Nr. V- 73 patvirtintą,,Ugdymo proceso organizavimo nuotoliniu būdu tvarką“ (redakcija 2020 m. spalio 8 d. įsakymas Nr. V-167) bei BUP 7 priedą.

**ANTRASIS SKIRSNIS**

**MOKYKLOS UGDYMO PLANO RENGIMAS**

1. Mokyklos ugdymo planą parengė 2022-05-16 direktoriaus įsakymais Nr. V-91, Nr. V-92, Nr. V-93 sudarytos plano rengimo grupės (pradinio ugdymo plano dalis, pagrindinio ugdymo plano dalis, specialiojo ugdymo skyriaus plano dalis).
2. Rengiant mokyklos ugdymo planą, Mokytojų tarybos 2022-06-23 posėdyje(protokolas Nr. 2S-10) priimti sprendimai:
   1. dėl konkrečios klasės mokomųjų dalykų ir jiems skiriamų valandų skaičiaus (2 priedas 1 lentelė, 2 priedas 2 lentelė, 9 priedas);
   2. dėl mokinio pasiekimų ir pažangos vertinimo formų ir laikotarpių;
   3. dėl mokiniui siūlomų papildomai pasirinkti dalykų ir dalykų modulių (10 kl. matematikos modulis ,,Matematika trumpai ir aiškiai“; 9 kl. lietuvių k. modulis ,,Bendravimas rašytine kalba: skaitymo ir rašymo gebėjimų tobulinimas“);
   4. dėl projektinės veiklos organizavimo;
   5. dėl pamokų, skiriamų mokinių ugdymo poreikiams tenkinti, mokymosi pagalbai teikti poreikio ir jų panaudojimo;
   6. dėl neformaliojo vaikų švietimo programų pasiūlos ir organizavimo;
   7. kaip konkrečiose klasėse bus įgyvendinama:
      1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą;
      2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (3 priedas);
      3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa);
      4. prevencinės programos, ugdančios mokinių socialines ir emocines kompetencijas, apimančios smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą.
3. Mokykla siūlo mokiniams rinktis įvairių krypčių neformaliojo švietimo programas, atitinkančias mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo švietimo valanda – 45 minučių trukmės);
   1. neformaliojo vaikų švietimo veikla mokiniams neprivaloma ir laisvai pasirenkama;
   2. mokinių skaičius neformaliojo švietimo grupėje - ne mažiau 12 mokinių;
   3. neformaliojo švietimo veiklą reglamentuoja neformalaus švietimo tvarkaraštis, veiklos apskaita vykdoma šiai veiklai fiksuoti skirtame elektroniniame dienyne.
4. Neformaliojo švietimo valandos paskirstomos, atsižvelgiant į tikslingumą, turimas lėšas, mokinių poreikius.
5. Mokykla kiekvienų mokslo metų pabaigoje įvertina ateinančiųjų mokslo metų mokinių neformaliojo švietimo poreikius, prireikus juos tikslina mokslo metų pradžioje ir, atsižvelgdama į juos, siūlo neformaliojo švietimo programas (4 priedas).
6. Neformalusis švietimas organizuojamas ne tik Mokykloje, bet ir už jos ribų.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

1. Mokykla pasirinko integruojamų, prevencinių ir kitų ugdymo programų įgyvendinimą:
   1. pagrindiniougdymo programoje:
      1. įgyvendina žalingų įpročių prevencijos programą ,,Įveikiame kartu“- 5 kl. ir ,,Paauglystės kryžkelės- 5-8 kl.;
      2. ,,Alkoholio, tabako ir kitų psichiką veikiančių medžiagų vartojimo prevencijos programa“, patvirtintos Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494, įgyvendinama integruojant ją į klasės valandas, dalykų programas, neformalųjį ugdymą;
      3. Sveikatos ir lytiškumo ugdymo bei rengimo šeimai bendroji programa, integruojama į visus mokomuosius dalykus, paramedikų ir klasės vadovo veiklą. Dalykų mokytojai integruoja atskiras programos dalis pagal mokyklos direktorės įsakymu Nr. V- 201 patvirtintą ,,Sveikatos ir lytiškumo ugdymo bei rengimo šeimai bendrosios programos įgyvendinimo aprašą“;
      4. Ugdymo karjerai programa integruojama į visus mokomuosius dalykus ir klasės vadovo veiklą. Taip pat veiklą organizuoja mokykloje sudaryta Ugdymo karjerai darbo grupė: organizuojami susitikimai su įvairių profesijų atstovais, palaikomi ryšiai su socialiniais partneriais, organizuojami profesinio informavimo renginiai tikslinėms mokinių grupėms;
      5. Nacionalinio saugumo, informacinio raštingumo, verslumo, finansinio raštingumo, antikorupcinio ugdymo temos integruojamos į dorinio ugdymo, istorijos, lietuvių kalbos, ekonomikos ir kt. dalykų turinį.
   2. Integruojamųjų, prevencinių ir kitų ugdymo programų įgyvendinimas pradiniameugdyme:
      1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai yra integruojami į Bendrosios programos turinį;
      2. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa:
         1. Žmogaus saugos ugdymas organizuojamas vadovaujantis Žmogaus saugos bendrąja programa:

|  |  |  |
| --- | --- | --- |
| Klasė | 1-4 kl. temos | Integruojama į dalyką, klasės valandėlę |
| 1-4 klasės | 1. Psichologinis pasirengimas grėsmėms ir pavojams.  2. Saugi elgsena buityje ir gamtoje.  3. Saugi elgsena ekstremaliose situacijose.  4. Saugi elgsena eismo aplinkoje.  5. Pirmoji pagalba. | Pasaulio pažinimas  Dorinis ugdymas  Fizinis ugdymas  Dailė ir technologijos |

* + - 1. Sveikatos ir lytiškumo ugdymo bei rengimo šeimai bendroji programa:

|  |  |  |
| --- | --- | --- |
| Klasė | 1-4 kl. temos | Integruojama į dalyką, klasės valandėlę |
| 1-4 klasės | 1. Sveikatos ir sveikos gyvensenos samprata ir šeimos samprata.  2. Fizinė sveikata (fizinis aktyvumas, sveika mityba, veikla ir poilsis, asmens švara, lytinis brendimas).  3. Psichikos sveikata.  4. Socialinė sveikata. | Pasaulio pažinimas  Lietuvių kalba  Dorinis ugdymas  Fizinis ugdymas  Dailė ir technologijos  Klasės valandėlės |

* + 1. Mokyklos pasirinktos prevencinės programos:

1 klasės mokiniams – „Zipio draugai“

2 klasės mokiniams – „Obuolio draugai“;

3 klasės mokiniams – „Įveikiame kartu“;

4 klasės mokiniams – ,,Antras žingsnis“.

Į pradinio ugdymo turinį integruojamos ,,Alkoholio, tabako ir kitų psichiką veikiančių medžiagų vartojimo prevencijos programos“ temos:

|  |  |  |
| --- | --- | --- |
| Klasė | 1-4 kl. temos | Integruojama į dalyką, klasės valandėlę |
| 1-4 klasės | 1. Vaistų poveikis organizmui.  2. Netinkamai naudojamų cheminių medžiagų poveikis sveikatai.  3. Įspėjamieji ženklai ant buitinių ir cheminių medžiagų.  4. Rūkymo žala vaiko ir suaugusiojo organizmui ir jo aplinkai.  5. Neigiamos alkoholio poveikis sveikatai. Alkoholio vartojimas šeimoje. | Pasaulio pažinimas,  dailė ir technologijos,  fizinis ugdymas,  dorinis ugdymas,  lietuvių kalba,  klasės valandėlės |

* + 1. Informacinės komunikacinės technologijos (IKT) ugdymo procese panaudojamos kaip ugdymo priemonė ir mokoma IKT pradmenų:
       1. IKT ugdymas:

|  |  |  |
| --- | --- | --- |
| Klasė | 1-4 kl. temos | Integruojama į dalykus |
| 1-4 klasės | 1. Nuolatinis kompiuterio pažinimas.  2. Informacijos paieška.  3. Saugus naudojimasis internetu.  4. Kur ir kaip ieškoti informacijos?  5. Ar kompiuteris gali kenkti vaiko sveikatai? | Pasaulio pažinimas  Lietuvių kalba  Matematika  Muzika  Dorinis ugdymas  Dailė ir technologijos |

* + - 1. informacinės komunikacinės technologijos integruojamos į visas veiklos sritis. IKT taikoma ugdymo procesui modernizuoti. Naudojamos kompiuterinės mokomosios programos mokinių žinių įtvirtinimui. Skiriamos individualios užduotys, ugdant naudojimosi internetu kompetencijas;
      2. elektroninėje erdvėje tarp mokytojų, tėvų ir mokinių vykdomi informaciniai mainai;
      3. Mokykla naudoja skaitmeninę programą EDUKA.
    1. Ugdymo karjerai programa įgyvendinama įsisavinant temas:

|  |  |  |
| --- | --- | --- |
| Klasė | 1-4 kl. temos | Integruojama į dalykus |
| 1-4 klasės | 1. Mano pomėgiai.  2. Profesijų įvairovė.  3. Tėvelių profesijos.  4. Mano svajonių profesija. | Pasaulio pažinimas  Lietuvių kalba  Matematika  Muzika  Dorinis ugdymas  Dailė ir technologijos  Klasės valandėlės  Pažintinė veikla |

1. Etninės kultūros ugdymas vykdomas vadovaujantis Pagrindinio ugdymo etninės kultūros bendrąja programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651:

|  |  |  |
| --- | --- | --- |
| **Klasė** | **Tema** | **Integruojama į dalyką, klasės valandėlę** |
| 1-4 klasės | 1. Žmogus, bendruomenei, šeima ir tradicijos.  2. Gimtinė, tėvynė ir tauta.  3. Etnografiniai regionai.  4. Senieji darbai ir amatai.  5. Liaudies kūryba.  6. Gamtos reiškiniai mitiniame pasaulyje.  7. Laikas ir kalendorius. | Pasaulio pažinimas  Lietuvių kalba  Matematika  Muzika  Dorinis ugdymas  Fizinis ugdymas  Dailė ir technologijos |

1. Vadovaujantis BUP 24 punktu, mokykla per visus mokslo metus 4 dienas dirba šventinėmis dienomis ir po pamokų, todėl mokymosi laiką perskaičiavus į konkretaus dalyko mokymosi laiką 4 dienomis trumpina 2022-2023 mokslo metus pagrindinio ugdymo programoje ir 2 dienomis trumpinama pradinio ugdymo programoje (1 priedas).
2. Kitą projektinę veiklą mokykla vykdys sistemingai per mokslo metus muziejuose, išvykose, kitose edukacinėse aplinkose. Pamokos kitaip vyks:

|  |  |  |
| --- | --- | --- |
| Data | Ugdymo veiklos | Atsakingi |
| 2022-09-01  (K) | Mokslo ir žinių diena. | Muzikos mokytoja, pradinių klasių mokytojos, dalykų mokytojai, mokyklos administracija, mokinių tėvai (globėjai, rūpintojai). |
| 2022-09-02  (P) | Civilinės Saugos diena | VGK komanda, Krizių valdymo komanda |
| 2022-09-26  (P) | Užsienio k. diena | Užsienio k. mokytojos |
| 2022-10-18 (A) | Lietuvių k. diena | Lietuvių k. mokytojos |
| 2022-11-16 (T) | Tiksliųjų mokslų ir verslumo ugdymo diena | Matematikos, ekonomikos ir IT mokytojos |
| 2022-12-15 (K) | Dorinio ugdymo ir technologijų diena | Dorinio ugdymo ir technologijų mokytojai |
| 2023-01-27  (Pe) | Kūrybiškumo ugdymo diena | Muzikos, šokių ir dailės mokytojos |
| 2023-02-20  (P) | Socialinių mokslų diena. | Istorijos mokytojai |
| 2023-03-21  (A) | Gamtos mokslų diena | Biologijos, fizikos ir chemijos mokytojos |
| 2023-04- 26  (T) | Sporto – sveikatingumo diena | Fizinio ugdymo mokytojai |
| 2023-05-25  (K) | Karjeros ugdymo diena | Ugdymo karjerai (toliau – UK) komanda |
| 2023-06-09 | Ugdymo proceso pabaigos diena | Pradinių klasių, dalykų mokytojai, mokiniai, mokinių tėvai (globėjai, rūpintojai). |

1. Pažintinių, kultūrinių, pilietinių, socialinių veiklų metu mokykla sudaro mokiniams galimybes:
   1. lankytis muziejų, bibliotekų, galerijų, švietimo ir kt. įstaigų organizuojamose edukacinėse programose ir renginiuose, bendradarbiauti su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;
   2. tobulinti pažintines, socialines kompetencijas, ugdytis vertybines nuostatas, ugdytis medijų ir informacinį raštingumą.
2. Privalomai socialinei – pilietinei veiklai kiekvienam 5-10 kl. mokiniui skiriama 10 valandų per mokslo metus – po 5 val. per I ir II pusmetį. Socialinė – pilietinė veikla fiksuojama elektroniniame dienyne. Mokiniai savo socialinės – pilietinės veiklos įrodymus kaupia patys, atsiskaito klasės vadovui pagal mokykloje patvirtintą apskaitos lentelę (5 priedas).
3. Socialinės pilietinės veiklos kryptys 2022-2023 m. m.

|  |  |
| --- | --- |
| **Kryptis** | **Veikla** |
| Pagalbos mokyklai veikla | * darbas mokyklos bibliotekoje; * mokyklos bendrųjų erdvių apipavidalinimas; * pagalba dalykų mokytojams tvarkant kabinetus, metodinę medžiagą, leidžiant stendus; * budėjimas pertraukų metu; * budėjimas renginių metu; * pagalba klasių vadovams tvarkant dokumentus; * mokyklos patalpų tvarkymas, mokymo priemonių kūrimas. |
| Ekologinė veikla | * pagalba tvarkant mokyklos aplinką; * pagalba tvarkant lankytinas vietas; * dalyvavimas miesto ar respublikinėse ekologinėse akcijose, projektuose. |
| Projektinė veikla | * dalyvavimas pilietinio ugdymo, prevenciniuose, socialiniuose projektuose, UK veiklose; * gerumo akcijos; * renginių organizavimas; * parodų rengimas. |
| Socialinė (pedagoginės pagalbos) veikla | * individuali pagalba mokymosi sunkumų turintiems ar žemesnių klasių mokiniams; * pagalba pradinių klasių mokytojams; * pagalba 5–10 klasių vadovams organizuojant renginius, išvykas; * pagalba pailgintos dienos grupėje; * pagalba organizuojant sportinę veiklą. |
| Kita veikla | * atstovavimas mokyklai vykdant visuomeninę veiklą (akcijos, žygiai, minėjimai); * dalyvavimas koncertinėse programose; * pagalba mokykloje organizuojamuose renginiuose (budėjimas, svečių registravimas ir kt. darbai); * aktyvi veikla mokyklos savivaldos institucijose. |

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

1. Mokinio individualus planas – kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus ir juos įgyvendinti, prisiimti asmeninę atsakomybę.
2. Individualus ugdymo planas sudaromas (privalomai):
   1. mokiniui, kuris yra mokomas namie pagal pagrindinio ugdymo programą;
   2. mokiniui, kuris turi specialiųjų ugdymosi poreikių;
   3. mokiniui, kuris atvyko mokytis iš užsienio:
   4. mokiniui, atvykusiam iš Ukrainos;
   5. kitais mokyklos dokumentuose numatytais atvejais.
3. Mokinio pasiekimai ir pažanga ugdymo procese vertinami vadovaujantis Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V- 1309 patvirtintu Pradinio, pagrindinio ir vidurinio ugdymo programų aprašu, Nuosekliojo mokymosi pagal bendrojo ugdymosi programas tvarkos aprašu (ir jo redakcijomis), patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK- 556.
4. Pradinio ir pagrindinio ugdymo klasių mokinių pasiekimų ir pažangos vertinimą reglamentuoja mokyklos ,,Mokinių pasiekimų ir pažangos vertinimo tvarkos aprašas“, patvirtintas mokyklos direktoriaus 2021 m. rugpjūčio 31 d. įsakymu Nr. V-133.
5. Pradinių klasių mokinių pažangos ir pasiekimų vertinimas:
   1. vertinant mokinių pasiekimus ir pažangą taikomas formuojamasis ugdomasis, diagnostinis ir apibendrinamasis sumuojamasis vertinimas:
      1. formuojamasis ugdomasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu), o, esant reikalui, ir raštu apie jo mokymosi eigą, esamus pasiekimus ir nesėkmes;
      2. diagnostinis vertinimas pagal iš anksto su mokiniais aptartus vertinimo kriterijus paprastai atliekamas tam tikru ugdymosi etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes;
      3. atsižvelgiant į vertinimo tikslą, gali būti taikomi įvairūs diagnostinio vertinimo būdai: praktinės, kūrybinės užduotys, kontroliniai, projektiniai darbai, testai. Per dieną negali būti atliekamas daugiau nei vienas diagnostinis darbas;
      4. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais (sutrumpintai pateikiamais mokinių rašto darbuose), lygiai nenurodomi;
      5. mokytojas renkasi vertinimo informacijos kaupimo būdus ir formas (vertinimo aplanką, vertinimo aprašą ar kt.);
   2. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per šį laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:
      1. el. dienyne „Mano dienynas“ pusmečių skiltyje:
         1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis, nepatenkinamas);
         2. dorinio ugdymo pasiekimai įrašomi atitinkamoje el. dienyno skiltyje, nurodoma padaryta ar nepadaryta pažanga „pp“ arba „np“;
         3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, mokinių padaryta arba nepadaryta pažanga fiksuojama atitinkamoje el. dienyno skiltyje, įrašant „pp“ arba „np“;
      2. baigus pradinio ugdymo programą pildomas Pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą;
      3. mokiniui, išvykstančiam iš mokyklos į kitą mokyklą, e-NMPP testų mokinio pasiekimų ataskaitos (profilio) kopija perduodama mokinį priimančiai mokyklai;
6. Pagrindinio ugdymo programos mokiniui pažangos ir pasiekimų vertinimas:
   1. mokinio vertinimo rezultatas fiksuojamas taikant 10 balų vertinimo sistemą muzikos, dailės, fizinio ugdymo, šokio bei IT dalykų pamokose;
   2. rezultatas fiksuojamas įrašais ,,įskaityta“, ,,neįskaityta“ etikos, tikybos, žmogaus saugos, pilietiškumo pagrindų, ekonomikos, technologijų pamokose, taip pat vertinant lietuvių k. ir matematikos modulius, socialinę – pilietinę veiklą, specialiosios medicininės fizinio pajėgumo grupės fizinio ugdymo pratybas lankančių mokinių pasiekimus.
7. Tėvai apie jų vaikų mokymosi pasiekimus informuojami šiais būdais:
   1. klasių mokytojų įrašai el. dienyne;
   2. įrašai mokinių sąsiuviniuose ištaisius darbą;
   3. esant reikalui, elektroniniu paštu ar telefonu.

**PENKTASIS SKIRSNIS**

**MOKYMOSI KRŪVIO REGULIAVIMAS**

1. Mokykla vykdo mokinių mokymosi krūvio reguliavimą:
   1. sudaromas optimaliausias pamokų tvarkaraštis;
   2. organizuojami sistemingi mokytojų susitikimai, aptariant mokinių pasiekimus, daromą pažangą;
   3. vykdoma ugdymo proceso priežiūra (atsiskaitomųjų darbų grafiko laikymasis, adaptacija, ugdymosi poreikiai);
   4. per dieną mokiniams skiriamos ne daugiau kaip 7 pamokos (5-10 kl.) ir 5 pamokos |(1-4 kl.);
   5. penktadienį organizuojama mažiau pamokų nei kitomis savaitės dienomis;
   6. mokiniams skiriamos dvi pagrečiui – lietuvių kalbos ir literatūros, matematikos, užsienio kalbų, technologijų, socialinių ir gamtos mokslų – savaitinės pamokos.
2. Mokymosi pagalbai skiriamos trumpalaikės ir ilgalaikės konsultacijos. Konsultacijos vyksta pagal pradinių klasių ir dalykų mokytojų sudarytą konsultacijų grafiką, skelbiamą mokytojo kabinete, tvarkaraštyje, elektroniniame dienyne. Mokiniai supažindinami su konsultacijų grafiku, tėvai (globėjai, rūpintojai) elektroniniu dienynu informuojami apie mokiniui siūlomą suteikti mokymosi pagalbą, pasiekimus ir pažangą.
3. Mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, jo prašymu poilsio dienos gali būti nukeliamos į artimiausias darbo dienas.
4. Mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO IR PAGRINDINIO UGDYMO PROGRAMĄ**

1. Mokykla užtikrina sisteminę mokymosi pagalbą. Mokymosi pagalba teikiama kiekvienam mokiniui, kuriam ji reikalinga, ypatingas dėmesys skiriamas žemų pasiekimų prevencijai ir žemų pasiekimų kompensacinėms priemonėms įgyvendinti:
   1. dėl ligos ar kitų priežasčių praleidusiam dalį pamokų;
   2. gavusiam nepatenkinamą atsiskaitomųjų ar kitų užduočių įvertinimą;
   3. gavusiam kelis iš eilės nepatenkinamus kurio nors dalyko įvertinimus;
   4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;
   5. jei nacionalinio pasiekimų patikrinimo metu nepasiekiamas patenkinamas lygis;
   6. kitais mokyklos pastebėtais mokymosi pagalbos poreikio atvejais.
2. Ugdant gabius mokinius mokytojas mokymosi pagalbą organizuoja:
   1. pamokoje ir konsultacijų metu (po pamokų), pritaikant tinkamas mokymosi strategijas; ypač jei mokinio pasiekimai yra aukščiausiojo lygio ir/ar jei jis siekia domėtis pasirinkta mokymosi sritimi;
   2. naudojamasi olimpiadų, konkursų ir kt. papildomomis dalykinėmis priemonėmis/ištekliais/aplinkomis;
   3. padedama mokiniui pasirengti ir skatinama dalyvauti įvairiuose konkursuose, olimpiadose, varžybose ir pan.;
   4. rekomenduojama mokiniui rinktis neformaliojo švietimo veiklas mokykloje ir/ar už jos ribų.
3. Mokymosi pagalbą mokiniui pirmiausia suteikia jį mokantis mokytojas mokymo(si) proceso metu kaip grįžtamąjį ryšį, pritaikant tinkamas mokymo(si) užduotis, metodikas, strategijas ir kt.. Mokykla, siekdama užtikrinti sisteminę mokymosi pagalbą, skiria papildomas valandas mokinių konsultacijoms (6 priedas).
4. Apie mokymosi sunkumus dalyko mokytojas pirmiausia informuoja mokinio tėvus ir kartu su jais (mokiniu ir jo tėvais) priima susitarimus. Mokymosi pasiekimams po suteiktos mokymosi pagalbos negerėjant, mokytojas, klasės vadovas kreipiasi į VGK dėl švietimo pagalbos priemonių teikimo.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS**

**ORGANIZACIJOS PRADINIO, PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

1. Mokinys, baigęs užsienio valstybės, tarptautinės organizacijos pradinio ar pagrindinio ugdymo programos dalį:
   1. priimamas mokytis pagal pradinio ar pagrindinio ugdymo programą vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“;
   2. tėvų (globėjų) pageidavimu į pirmą klasę priimamas vaikas, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;
   3. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;
   4. mokykloje, susipažinus su atvykusio asmens pasiekimais, nustatoma, kokia tikslinė pagalba reikalinga, informuojamas savivaldybės Švietimo, kultūros ir sporto skyrius:
      1. nustačius, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame numatoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) bus teikiama;
      2. individualus ugdymo planas aptariamas su mokinio tėvais (globėjais);
      3. pagalbos teikimas gali būti numatomas kelerių metų laikotarpiui, numatoma apytikslė adaptacinio periodo trukmė.
2. Į mokyklą atvykę/ grįžę iš užsienio mokiniai, mokomi vadovaujantis 2020-08-22 direktoriaus įsakymu Nr. V-109 patvirtintu ,,Asmenų, baigusių užsienio valstybės ar tarptautinės organizacijos pradinio, pagrindinio ugdymo programos dalį ar pradinio ugdymo programą, ugdymo organizavimo tvarkos“ aprašu.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

1. Nustatytas laikinosios grupės dydis mokykloje – ne mažiau kaip 8 mokiniai.

**DEVINTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

1. Mokinių mokymas namie organizuojamas vadovaujantis BUP II skyriaus 11 skirsniu.
2. Mokymas namuose 2022-2023 m. m. organizuojamas 6a kl. mokinėms Ž. V. ir M. Ch. – 12 pamokų per savaitę, 7a kl. mokinei U. G. – 13 pamokų per savaitę ir 8b klasės mokinei E. N. – 13 pamokų per savaitę.
3. Suderinus su tėvais mokinės nesimoko dailės, muzikos, technologijų ir fizinio ugdymo. Joms neprivaloma socialinė- pilietinė veikla. Dienyne prie šių dalykų įrašoma ,,atleista“.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

1. Pradinio ugdymo turinys formuojamas pagal Mokyklos tikslus, konkrečius mokinių ugdymo(si) poreikius ir įgyvendinamas atsižvelgiant į Mokyklai skirtas mokymo lėšas.
2. Pradinio ugdymo bendrajai programai ir neformaliojo švietimo programoms 2022-2023 m. m. įgyvendinti skiriama ugdymo valandų:
   1. pradinio ugdymo programos dalykų ir neformaliojo švietimo programoms skiriamos ugdymo valandos, kai pamokos trukmė 1 klasėje – 35 min., 2-4 klasėse – 45 min. (6 priedas);
   2. ugdymo dalykai ir jiems skiriamų ugdymo valandų skaičius per savaitę pradinio ugdymo programai įgyvendinti, kai pamokos trukmė 1-oje klasėje – 35 min., 2 – 4 klasėse – 45 min. (7 priedas).
3. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti, dalyko, kuriam mokyti klasė dalijama į grupes, ugdymo valandos. Privalomų pamokų skaičių sudaro minimalus pamokų skaičius mokiniui:
   1. pamokos mokinių ugdymosi poreikiams tenkinti skiriamos, įvertinus mokinių poreikius, atsižvelgiant į Mokyklos iškeltus ugdymo prioritetus, spręstinas ugdymo problemas:
      1. 1 sav. valanda 1a ir 1b klasėse skiriama ilgalaikėms grupinėms konsultacijoms lietuvių kalbai ir matematikai;
      2. 1 sav. valanda 4-oje klasėje skiriama ilgalaikėms grupinėms lietuvių kalbos konsultacijoms (nesėkmes patiriantiems mokiniams ir spec. poreikių mokiniams rašymo ir skaitymo įgūdžių lavinimui);
      3. 1 sav. valanda 4-oje klasėje skiriama ilgalaikėms matematikos konsultacijoms (įgūdžiams gerinti mokiniams, turintiems specialiųjų ugdymosi poreikių, patiriantiems mokymosi sunkumus);
      4. 1 sav. valanda 3-ioje klasėje skiriama ilgalaikėms grupinėms matematikos konsultacijoms;
      5. 1 sav. valanda 2-oje klasėje skiriama ilgalaikėms grupinėms konsultacijoms (rašymo ir skaitymo įgūdžiams lavinti).
4. Klasės dalijamos į grupes (7 priedas):
   1. doriniam ugdymui 1 ir 4 kl., kai tos pačios klasės mokinių tėvai (globėjai) mokiniams yra parinkę tikybą ir etiką;
   2. užsienio kalbai mokyti 2-4 klasėje (kai klasėje yra ne mažiau kaip 21 mokinys ir Mokykla turi pakankamai lėšų).
5. Laikinoji grupė sudaroma, jei nesusidaro 8 pradinių klasių mokinių pastovi grupė.
6. Ugdymo procesas gali būti organizuojamas pamoka ir kitomis mokymosi organizavimo formomis:
   1. ugdymo procesą organizuojant ne pamoka, o kitaip (projekto, didaktinio žaidimo, kūrybinio darbo ir pan. metodais):
      1. ugdymo procesas gali būti skirstomas į įvairios trukmės periodus;
      2. ugdomoji veikla (formaliojo ir neformaliojo švietimo) per dieną ne ilgesnė nei 5 ugdymo valandos pirmoje klasėje, o 2-4 klasėse 6 ugdymo valandos. Į šį laiką neįskaičiuojamas pailgintos dienos grupės veiklai organizuoti skirtas laikas;
      3. numatomos pertraukos, skirtos mokinių poilsiui. Po trečios pamokos – 30 min. pertrauka, po ketvirtos pamokos – 30 min. Visų pertraukų bendras laikas sudaro 1 val. 20 min. (esant 5 pamokoms).
7. Ugdymo procesas organizuojamas ne tik Mokykloje, bet ir kitose aplinkose (krašto muziejuje, gamtoje, tėvų darbovietėje, kultūriniuose objektuose, virtualiose mokymosi aplinkose ir kt.):
   1. Mokykla priėmė sprendimą 4 dienas (1 kartą į ketvirtį) arba 20-22 pamokas per mokslo metus pradinėse klasėse ugdymo procesą organizuoti už mokyklos ribų (8 priedas).
   2. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko(-ų) mokymosi laiką (pagal pamokos trukmę).
8. Mokinių meninė, kūrybinė veikla yra privaloma, sudėtinė ugdymo proceso dalis. Mokinių pažintinė veikla ir profesinis orientavimas organizuojami per klasių mokytojų renginius, netradicines įvairių dalykų pamokas ir dienas (pamokos muziejuose, išvykose, ekskursijose, projektinėje veikloje ir kitose edukacinėse aplinkose). Atskirais atvejais klasėms, pasikeitus ugdymo proceso organizavimo būdui ar iškilus nenumatytoms aplinkybėms, direktoriaus įsakymu gali būti keičiama numatyta data, pažintinės veiklos kryptis ir dienų skaičius.
9. Mokykla priėmė sprendimą pradinėse klasėse per mokslo metus organizuoti 2 meninio kūrybinio ugdymo dienas (1 priedas) . Vieną dieną veiklos bus organizuojamos šventinę dieną.
10. Namų darbų užduotys skiriamos 1-4 klasių mokiniams ir užtikrinama, kad užduotys:
    1. atitiktų mokinio galias ir būtų naudingos tolimesniam mokymuisi;
    2. neužduodamos atostogoms;
11. Mokiniams, kurie negali tinkamai įvykdyti užduočių, skirtų atlikti namuose, dėl nepalankių socialinių, ekonominių ar kultūrinių sąlygų, jos atliekamos klasėje ir / arba pailgintos dienos grupėje.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

1. Ugdymo dalykų programų įgyvendinimas:
   1. dorinis ugdymas:
      1. tėvai (globėjai) parinko mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą: etiką – 37 mokiniai; katalikų tikybą – 29 mokiniai;
      2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą;
      3. klasėje nesusidarius 8 mokinių grupei etikai arba tikybai mokytis, sudaroma laikinoji grupė iš kelių klasių mokinių;
2. kalbinis ugdymas:
   1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas; panaudojant mokomąsias užduotis teksto suvokimo gebėjimams ir mąstymui ugdyti, kreipiant dėmesį į kalbinę raišką ir rašto darbus;
   2. organizuojant kalbinį ugdymą vadovaujamasi ne tik Bendrosiomis programomis, bet ir nacionalinių ir tarptautinių mokinių pasiekimų tyrimų rezultatais ir rekomendacijomis, naudojant informacines komunikacines technologijas, skaitmenines mokomąsias priemones (EDUKA), atsižvelgiama į NMPP 2 ir 4 klasių pasiekimus, mokslo metų rezultatus;
3. pirmosios užsienio kalbos mokymas:
   1. pirmosios užsienio kalbos mokoma antraisiais–ketvirtaisiais pradinio ugdymo programos metais;
   2. tėvai (globėjai) parinko mokiniui vieną iš mokyklos siūlomų Europos kalbų (siūloma anglų k., vokiečių k.), anglų k. – 53 mokiniai;
   3. užsienio kalbai mokyti 2 – 4 klasėse skiriama po 2 ugdymo valandas per savaitę;
4. socialinis ir gamtamokslinis ugdymas:
   1. socialiniam ir gamtamoksliniam ugdymui skiriama ½ pasaulio pažinimo dalykui skirto ugdymo laiko, iš kurio ¼ - organizuojant ugdymą patyriminei veiklai, tyrinėjimams palankioje aplinkoje (laboratorijose, natūralioje gamtinėje aplinkoje ir pan.);
   2. socialiniams gebėjimams ugdytis ¼ laiko skiriama ugdymo procesui organizuoti socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.);
   3. organizuojant gamtamokslinį ugdymą vadovaujamasi ne tik Bendrosiomis programomis, bet ir nacionalinių mokinių pasiekimų tyrimų rezultatais ir rekomendacijomis, naudojant informacines komunikacines technologijas, skaitmenines mokomąsias priemones, atsižvelgiama į e-NMPP 4 kl. kelerių metų pasiektus rezultatus;
5. matematinis ugdymas:
   1. organizuojant matematinį ugdymą vadovaujamasi ne tik Bendrosiomis programomis, bet ir nacionalinių ir tarptautinių mokinių pasiekimų tyrimų rezultatais ir rekomendacijomis, naudojant informacines komunikacines technologijas, skaitmenines mokomąsias priemones, atsižvelgiama į e-NMPP 4 kl. kelerių metų pasiektus rezultatus;
6. fizinis ugdymas:
   1. fiziniam ugdymui 1-4 klasėse skiriamos 3 ugdymo valandos per savaitę;
   2. mokinių fizinio aktyvumo skatinimui bei sveikatinimui Mokykloje dviejų ilgųjų pertraukų metu organizuojamos fiziniam aktyvinimui skirtos veiklos;
7. meninis ugdymas (dailė ir technologijos, muzika, šokis):
   1. technologiniam ugdymui skiriama 1/3 dalykui „Dailė ir technologijos“ skiriamo laiko. Iš 70 mokslo metams skiriamų pamokų 45 skiriamos dailei ir 25 pamokos technologijoms;
   2. šokio programai skiriama 1 ugdymo valanda per savaitę.
8. Mokiniai, besimokantys pagal formalųjį švietimą papildančio ugdymo programas (meno ir sporto mokyklose), jų tėvų (globėjų, rūpintojų) pageidavimu, direktoriaus įsakymu gali būti atleidžiami nuo atitinkamo privalomojo dalyko savaitinių pamokų (ar jų dalies) lankymo, vadovaujantis tokia tvarka:
   1. tėvai (globėjai, rūpintojai) Mokyklos direktoriui rašo prašymą;
   2. mokytojas susipažįsta su neformaliojo vaikų švietimo programa;
   3. klasės mokytojui pritarus, prašymas svarstomas mokytojų taryboje;
   4. mokytojų tarybai pritarus, mokytojos paruošia mokiniui individualų ugdymo planą, atsiskaitymų grafiką;
   5. su individualiu planu – grafiku supažindinami mokinys ir jo tėvai (globėjai, rūpintojai);
   6. Mokyklos vadovas nustato nedalyvaujančių pamokose mokinių saugumo užtikrinimo priemones.

**IV SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS ĮGYVENDINIMO YPATUMAI**

1. Pradedantiems mokytis pagal pagrindinio ugdymo programos pirmąją dalį ir naujai atvykusiems mokiniams skiriamas adaptacinis laikotarpis – 1 mėnuo.
2. Adaptaciniu laikotarpiu mokiniai pažymiais vertinami. Nepatenkinami pažymiai nerašomi, išskyrus atvejus:

34.1. kai mokinys sistemingai neatlieka namų darbų;

34.2. kai mokinys sistemingai nedirba pamokose;

34.3. kai mokinys sistemingai neturi reikalingų priemonių.

1. Adaptacinio laikotarpio metu mokytojai, klasių vadovai ir pagalbos specialistai taiko individualius mokinių pažinimo metodus, stebi mokinių mokymosi stilius.
2. Pasibaigus adaptaciniam laikotarpiui klasių vadovai ir specialistai organizuoja bendrus susirinkimus, teikia rekomendacijas mokytojams.
3. Siekiant padėti mokiniams sėkmingai adaptuotis į veiklą įtraukiami mokiniai – savanoriai, mokyklos švietimo pagalbos specialistai, klasių vadovai.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

1. Dorinis ugdymas. Dorinio ugdymo dalyką (tikybą, etiką) mokiniui iki 14 metų parenka tėvai (globėjai, rūpintojai). Nesusidarius mokinių grupei (tikybai ar etikai) klasėje sudaromos laikinosios grupės iš kelių klasių mokinių.
2. Užsienio kalba. Antrosios užsienio kalbos pradedama mokyti nuo 6 kl. 2022-2023 m. m. 6 klasėse pasirinkta:

|  |  |  |
| --- | --- | --- |
| Kalba, mok sk.  Klasė | Rusų k. | Vokiečių k. |
| 6a | 22 | 4 |
| 6b | 23 | 7 |

1. Technologijos. Mokiniams, kurie mokosi pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. Organizuojami susitikimai su mokinių tėvais, mokyklos specialistais, taip pat užsiėmimai vyksta Jonavos politechnikos mokykloje, Jonavos rajono priešgaisrinėje tarnyboje ir kt.
2. Fizinis ugdymas. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į jų savijautą. Užtikrinant nuo pamokų atleistų mokinių saugumą ir užimtumą, atleistas mokinys pamokų metu užsiima kita veikla – žaidžia stalo žaidimus, stebi pamoką, mokosi individualiai mokyklos bibliotekoje ar skaitykloje, vykdo socialinę veiklą.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

1. Mokykla, rengdama Mokyklos ugdymo planą, atsižvelgia į mokinių specialiųjų ugdymo poreikių reikmes, Švietimo pagalbos tarnybos (ŠPT) išvadas ir rekomendacijas Mokyklos vaiko gerovės komisijos (VGK) rekomendacijas ir numato šių poreikių tenkinimo tvarką: priima sprendimus dėl specialiųjų ugdymosi poreikių turinčių mokinių mokymosi krūvio (planuoja privalomas, specialiąsias pamokas, specialiąsias pratybas), psichologinės, socialinės pedagoginės, specialiosios pedagoginės ir (ar) specialiosios pagalbos teikimo, ugdymosi aplinkos pritaikymo, aprūpinimo ugdymui skirtomis techninės pagalbos priemonėmis ir specialiosiomis mokymo priemonėmis.
2. Mokyklos VGK priėmus sprendimą dėl specialiųjų ugdymosi poreikių turinčių mokinių ugdymosi ir švietimo pagalbos teikimo, Mokykla mokiniui sudaro individualų pagalbos planą, kuris gali būti individualaus ugdymo plano dalis. Specialiųjų ugdymosi poreikių turintiems mokiniams ugdyti pritaikoma dalykų Bendroji programa, formuojamas ugdymo turinys, numatomos ugdymosi erdvės, parenkamos tinkamiausios ugdymo organizavimo formos (pamoka, projektinė veikla ir pan.), specialiosios mokymo priemonės, atsižvelgiant į kiekvieno mokinio specialiuosius ugdymosi poreikius, Mokyklos VGK, Mokykloje dirbančių švietimo pagalbos specialistų rekomendacijas, paskiriamas pagalbos plano įgyvendinimą koordinuojantis asmuo.
3. Organizuodama specialiųjų ugdymosi poreikių turinčių mokinių ugdymą, Mokykla atsižvelgia į:
   1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli), galimai juos sukėlusias priežastis (sutrikimus, negalias, aplinkos veiksnius);
   2. Mokyklos ir tėvų (globėjų) įsipareigojimus, įteisintus mokymo sutartyje;
   3. ugdymo programą (Bendrąją programą, pritaikytą mokiniams, turintiems specialiųjų ugdymosi poreikių, ar pradinio ugdymo individualizuotą programą);
   4. turimas mokymo lėšas;
   5. ugdymosi erdves;
   6. švietimo pagalbos reikmes.
4. Mokykloje mokomi 37 specialiųjų poreikių mokiniai.
5. Mokykla bendradarbiauja su specialiųjų ugdymosi poreikių mokinių tėvais dėl ugdymo programos pritaikymo ir pagalbos teikimo.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

1. Mokykla, sudarydama specialiųjų ugdymosi poreikių turinčio mokinio individualų ugdymo planą:
   1. vadovaujasi Bendruosiuose ugdymo planuose pradinio ir pagrindinio ugdymo dalykų programoms įgyvendinti skiriamų savaitinių ugdymo valandų skaičiumi;
   2. pritaiko mokiniui Bendruosius ugdymo planus pagal ŠPT rekomendacijas;
   3. numato specialiąsias pamokas, teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;
   4. per mokslo metus, Mokyklos VGK ar ŠPT įvertinus ir rekomendavus, gali keisti specialiųjų pamokų, pratybų ir individualiai pagalbai skiriamų ugdymo valandų skaičių;
   5. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą.
2. Mokiniams, turintiems specialiųjų poreikių ir mokomiems pagal pradinio ugdymo programą, individualus ugdymo planas rengiamas atsižvelgiant į mokinių specialiuosius poreikius:
   1. mokiniams, turintiems kalbėjimo ir kalbos sutrikimą, Mokykla skiria:
      1. pagal ŠPT rekomendacijas (individualiai mokiniui) specialiųjų pamokų kalbai ir klausai lavinti;
      2. 1-2 val. grupinėms pratyboms 1-4 klasėse mokiniui per savaitę.
3. Mokinys, turintis specialiųjų ugdymosi poreikių dėl intelekto, kalbėjimo ir kalbos sutrikimų, gali nesimokyti ar pradėti vėliau mokytis užsienio kalbos.
4. Mokiniui, turinčiam kalbėjimo ir kalbos sutrikimų, logopedinėms pratyboms 1-4 klasėse skiriama po 1 pamoką per savaitę.
5. Atsiradus mokinių, turinčių nežymų intelekto sutrikimą, individualus ugdymo planas rengiamas vadovaujantis Bendrųjų ugdymo planų 75 punkte įgyvendinti nurodytu savaitinių ugdymo valandų skaičiumi, kuris gali būti keičiamas atitinkamai procentais pagal ŠPT nurodymus, o turintiems vidutinį, žymų ir labai žymų intelekto sutrikimą, gali būti keičiamas organizuojamomis veiklomis.
6. Esant poreikiui, mokiniui rengiamas individualus švietimo pagalbos planas 2022-2023 m. m. VGK sprendimu pagal patvirtintą formą (10 priedas).
7. Mokykla, rengdama individualų ugdymo planą, vadovaujasi BUP 75 punktu ir 109 punktu nurodytu pradinio ir pagrindinio ugdymo dalykų programoms įgyvendinti skiriamų pamokų skaičiumi.
8. Keičiama pamokų trukmė 7a kl. mokinei U. G. bei 5b kl. mokiniui V. V.
9. Mokiniai, mokomi pagal individualizuotas programas, mokosi tik vienos užsienio kalbos. Vietoje šių pamokų organizuojami užsiėmimai neformaliojo švietimo veikloje – būrelyje ,,Esu ypatingas, nes...“ arba organizuojamos papildomos lietuvių kalbos ir/ar matematikos pratybos.
10. Esant emocinio nestabilumo būklei, specialiųjų poreikių mokiniams nusiraminti ar izoliuotis nuo triukšmo įrengta atskira erdvė, kurioje naudojamos specialios priemonės.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

1. Mokiniai, mokomi pagal individualizuotas programas, vertinami įrašais ,,įskaityta“ – ,,neįskaityta“.

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

1. Švietimo pagalba (psichologinė, specialioji, pedagoginė, socialinė pedagoginė, specialioji) teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-663, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl specialiosios pedagoginės pagalbos teikimo tvarkos aprašo patvirtinimo“ (redakcija 2017 m. rugpjūčio 31 d. įsakymas Nr. V-617), Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 20 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pedagoginės pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

1. Mokymas namuose 2022-2023 m. m. organizuojamas 6a kl. mokinėms Ž. V. ir M.Ch, kurios mokosi pagal pritaikytą pagrindinio ugdymo programą (12 pamokų), 7a kl. mokinei U. G ir 8b kl. mokinei E. N. (13 pamokų), mokomoms pagal pritaikytą pagrindinio ugdymo programą.

**ŠEŠTAS SKIRSNIS**

**SPECIALIOJO UGDYMO SKYRIAUS 2022-2023 M. M. UGDYMO PLANAS**

**(11 PRIEDAS)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Mokyklos tarybos Jonavos rajono savivaldybės administracijos

2022- 06 - 23 posėdžio Švietimo, kultūros ir sporto skyriaus

protokoliniu nutarimu vyriausioji specialistė

(Protokolas Nr. 2S-10) Danguolė Deikienė

2022-08-